- celto prasību. Šis nosacījums ir spēkā gan V ienošanās spēkā esamības laikā, gan arī 99 (deviņdesmit deviņus) gadus pēc tam.
- 14.6. Neatkarīgi no 14.5.punktā minētā, pēc Pasūtītāja pieprasījuma un attiecībā uz jebkuru prasību par Intelektuālā īpašuma tiesību pārkāpumu, Izpildītājs uz sava rēķina:
- i) iegādāsies Pasūtītājam nepieciešamās tiesības turpināt izmantot Intelektuālā īpašuma tiesības ; vai
- ii) aizstās attiecīgo nodevumu ar līdzvērtīgu nodevumu, kas nepārkāpj Intelektuālā īpašuma tiesības ; vai
- iii) ja Izpildītājs nevarēs īstenot šī punkta i) vai ii) minētu pienākumu, Izpildītājs pēc Pasūtītāja piekrišanas var saņemt atpakaļ Vispārīgās vienošanās ietvaros piegādātos nodevumus, kas pārkāpj Intelektuālā īpašuma tiesības, Izpildītājam atmaksājot Pasūtītājam visas attiecīgās Pasūtītāja samaksātās summas, kā arī atlīdzina visus zaudējumus un kaitējumu, kas nodarīts Pasūtītājam.
- 14.7. Neviena no Pusēm nedod otrai Pusei tiesības izmantot tās tirdzniecības un preču zīmes, tirdzniecības nosaukumus vai citu intelektuālo īpašumu jebkādā reklāmā vai publikācijā bez otras Puses iepriekšējas rakstiskas piekrišanas.
- 15. NOBEIGUMA NOTEIKUMI
- 15.1. Puses garantē, ka tām ir attiecīgas pilnvaras, lai slēgtu šo Vienošanos un uzņemtos tajā noteiktās saistības un pienākumus.
- 15.2. Pildot Pušu saistības, Puses apņemas savstarpēji sadarboties un nodrošināt savlaicīgu un efektīvu informācijas apmaiņu, lai sekmētu Vienošanās un noslēgtajos Līgumos paredzēto saistību savlaicīgu un kvalitatīvu izpildi.
- 15.3. Visi Vienošanās pielikumi, kā arī visas Vienošanās ietvaros rakstiski noformētās un Pušu parakstītās izmaiņas, grozījumi un papildinājumi, līgumslēdzēju norunas, vienošanās, akti un citi dokumenti, kas ir tieši saistīti ar šo Vienošanos, tiek pievienoti šai Vienošanās un kļūst par tā neatņemamu sastāvdaļu. Jebkuri grozījumi vai papildinājumi ir spēkā tikai tad, kad tie izteikti rakstveidā un ir Pušu (to pilnvarotu personu) parakstīti.
- 15.4. Visas domstarpības un strīdus, kas varētu rasties starp Pusēm līgumsaistību izpildes gaitā, Puses apņemas risināt savstarpēju sarunu ceļā. Ja viena mēneša laikā Puses nepanāk vienošanos sarunu ceļā, strīdi tiek izskatīti Latvijas Republikas vispārējās jurisdikcijas tiesā.
- 15.5. Ja tiesību aktu izmaiņu gadījumā kāds no Vienošanās vai Līguma noteikumiem zaudē spēku, tad Vienošanās/Līgums nezaudē spēku tā pārējos punktos, un šādā gadījumā Pusēm ir pienākums piemērot Vienošanos/Līgumu atbilstoši spēkā esošo tiesību aktu prasībām.
- 15.6. Vienošanās sadaļu virsraksti ir paredzēti Vienošanās labākai pārskatāmībai un nav izmantojami Vienošanās noteikumu tulkošanai.
- 15.7. Ja kādai no Pusēm tiek mainīts juridiskais statuss, atrašanās vieta, banku rekvizīti, vadītāji, tad tā nekavējoties rakstiski paziņo par to otrai Pusei, pretējā gadījumā vainīgai Pusei ir jāatlīdzina tādējādi nodarītie zaudējumi.
- 15.8. Pušu reorganizācija vai to vadītāju maiņa nevar būt par pamatu Vienošanās vai Līguma vienpusējai izbeigšanai. Gadījumā, ja kāda no Pusēm tiek reorganizēta vai likvidēta, Vienošanās/Līgums paliek spēkā un tā noteikumi ir saistoši līgumslēdzējas Puses tiesību pārņēmējam. Saistības izriet no Vienošanās/Līguma un strīda gadījumā risināmas saskaņā ar šo Vienošanos un tiesību aktiem.
- 15.9. Puses nav tiesīgas pilnīgi vai daļēji nodot šajā Vienošanās noteiktās tiesības, pienākumus un saistības trešajām personām bez otrās Puses rakstiskas piekrišanas.